
| 
परम पूज्यनीय, परम TA, प्रातः स्मरणीय AT | 
श्री सुभाष शास्त्री जी महाराज ढोरें गी सादर समर्पण ; 
Bie JIRUE कन्ने एद्‌ भजन यात्रा दा काफला चलेआ। 
विजय शर्मा | 

सभनें शा पैहलै में परम तपस्वी संत श्री सुभाष शास्त्री जी 
महाराज हुन्दा धन्यवाद करनां जि'नें मिगी एह संग्रैह लिखने ताई 
प्रेरित कीता। 


तुन्दी सेवा च एह मेरी (डोगरी भाषा च) पैहूली पुस्तक 
“ भजन यात्रा'' आवा करदी ऐ, जेह्दे च बस ई'यै समझो जे सन्तें 
दा गै शीरबाद ऐ मेरा अपना कोई पुरुषार्थ नेई। इस “ भजन यात्रा'' 
च किश भजन डोगरी गीतें दी तर्ज उप्पर लिखे गेदे न ते पाठकें 
दे मनोरंजन गित्ते किश हास्य रस ते होर रचनायें गी कठेरिऐ we 
संग्रेह dam कीता गेदा ऐ। मेद ऐ, जे तुस एहदे च रौहूने आलियें 
कमियें गी नजर अन्दाज करदे होई इस “ भजन यात्रा'' गी जरूर 
पसन्द करगेओ तां जे US काफला होर मता अगडा गै अगड़ा 
ब'ददा रवै। 


विजय शर्मा 
शिवानगर कठुआ 
फोन : 35851 

( पनछान ) पनछान ) 


श्री विजय शर्मा होर डोगरी दे सुप्रसिद्ध कवि ज ते विशेश 
करिऐ हास्य रस च इन्दा कोई मकाबला नेई। इस ' भजन यात्रा'' संग्रह 
च अध्यात्मिक रचनायें दे अलावा होर बी मती सारिआं समाजिक रचना 
न जिं'दे च हास्य रस दी झलक शैल चालला लभा TI धार्मिक ते 
समाजिक कार्यक्रमे च इन्दा अकसर योगदान रोहन्दा ऐ। सन्तें ते महापुरुष 
दी संगत HA इन्हें गी बड़ा नंद औंदा ऐ। संगीत दा शेल ज्ञान होने करी 
इन्दी कविता च काफी मिठास ऐ ते लय ताल च जरा बी कमी नेई 
लभदी। इन्दे गै द्वारा रची दी एह ' भजन यात्रा TR लौके Ags 
सारें लेई बड़ी गै फायदामन्द साबत होग ऐसा मेरा शीरबाद ऐ.। 


कल्याणमस्तु 
संत सुभाष शास्त्री 
1. आर० एस० पुरा (दवलैहड़ ) 


जम्मू 
2. अखण्ड परमधाम नौनाथ 
(घगवाल ) 

देवी शारदा तुस वीणा दी ऐसी तान सनाओ मां | 
अपने जोती सागर दे बिच मेरी जोत रलाओ' मां ॥ 
मंगल करनी, दुख दी हरनी सोभै हंस सवारी मां | 
az बिच थुआडी महिमा वीणा सोभै प्यारी मां | 
साढे गीतें दे बोल्लें च सुर मिट्ठे तुस लाओ मां ॥ 
देवी शारदा तुस वीणा दी ऐसी तान सनाओ मां 
अपने जोती सागर दे बिच मेरी जोत रलाओ मां 


तुस गै अम्बे, तुस गै दुर्गे तुस गै माता काली ओ। 
तुन्दे रूप अनेकां माता तुस करदे रखवाली ओ। 
में भी शरण थुआड़ी आया बिगड़ी मेरी बनाओ मां ॥ 
देवी शारदा तुस वीणा दी ऐसी तान सनाओं मां 
अपने जोती सागर दे बिच मेरी जोत रलाओ मां 
दर तुन्दे औने उप्पर मां रौहन्दी कोई थोड़ नेई । 
दर आयेदे गी हे देवी मां तू खाली मोड नेई। 
भौडें बिच्च फसीदी बेडी आइए. पार टपाओ मां ॥ 


देवी शारदा तुस वीणा दी ऐसी तान सनाओं मां 
अपने जोती सागर दे विच्च मेरी जोत रलाओ मां 

तुस नाश करो अन्याय दा हर थाहरे पर प्रकाश करो॥ 


निशुम्भ-शुम्भ दी फौजें साईं पापें गी मां चूर करो। 
अपनी सुच्ची जोते कन्ने घोर अंधेरा दूर करो॥ 


तुस दूर करो फिर विशियें गी मन मंदर बिच थां करो। 
तुस करो बसेरा हिरदे च ते उच्चा मेरा नां करो॥ 


ए मेरी दुर्गे रानी मां तुस सारे जग दी बाल्ली ओ। 
तुन्दे रूप न्यारे माता तुस करदे रखवाली ओ॥ 


प्हाडे जाडे धरती गासा तुन्दी महिमा सारी ऐ। 
शेर सवारी तुन्दी माता लीला बडी प्यारी ऐ॥ 


हिरदे बिच्च ऐ तांहग थुयाड़ी कदें ते फेरा पाओ मां | 
अपने जोती सागर अंदर मेरी जोत रलाओ मां ॥ 


डोला करदी किशती मेरी करेओ बेडा पार । 
तुन्दे चरणे शीश झकांऽ मे माता बारम्बार ॥ 
>, ..*. 


` 
® ksd ~~ 

( गणपति बन्दना ) ६ 
तर्ज :- अज्ज लाम जित्ती घर आया सपाही मेरा डोगरा 


देवें दे देव मनाआ गौरां दे सुत गणपति...... 
जित्थे गणपत आई खडोदा-2 
fara नेई उस कम्मै बिच पौंदा -2 
कारज उस दा सफल गै होंदा 
दिकखेआं नेई बिसरी wat 
गौरा दे सत गणपती..... 
चरणे सोभै मूष सवारी-2 
महिमा दुनियां अन्दर सारी-2 
शरन aN नर ते नारो 
asset दे भोग लोआयां 
गौरां दे सुत गणपति..... 


भगते दी करदे रखवाली-2 
भांजन गोदी nè खाली-2 
शंकर दी लीला मतवाली 
पुष्पे दे हार चढाआं-2 
गौरां दे सुत. गणपति... 
श्रद्धा नै जो शीश झाकांदा-2 
जय-जय-जय श्री गणपत गांदा-2 
qe, मंगा ओह फल फिर पांदा 
जीवन सफल बनाआं 
गौरां दे सुत गणपति........ 

गुरु देव प्रभु किरपा करिऐ, इक्क अरजी मेरी मंजूर करो | 
हिरदै बिच बास करो, गुरुवर, नेई चरणें शा मी दूर करो॥ 


जो पार टपांदी बेडी ऐ, दस्सो हां ओह्‌ लीला केहड़ी ऐ। 
मझधार फसेदे साधक गी भवसागर पार हजूर करो। 
गुरू देव प्रभु किरपा करिऐ, इक्क अरजी मेरी मंजूर करो 
हिरदै बिच बास करो, गुरुवर, नेई चरणें शा मी दूर करो। 


पल-पल पंज भूत डरांदे न, उल्टै रस्तै मिगी पान्दे न 
जे करना ऐ दूर तां हे गुरुवर बिशिएं चा मिगी तुस दूर करो | 
गुरू देव प्रभु किरपा HR, इक्क अरजी मेरी मंजूर करो 
हिरदै बिच बास करो, गुरुवर, नेई चरणें शा मी दूर करो | 


मोहमाया दा जग सारा ऐ, स्वार्थ दा चिक्कड़ गारा ऐ 
मूर्ख अज्ञानी पापी दा पापे दा पटारा चूर करो। 
गुरू देव प्रभु किरपा करिऐ, इक्क अरजी मेरी मंजूर करो 
हिरदै बिच बास करो, गुरुवर, नेई चरणें शा मी दूर करो | 

Bes नाम दी जोत जंगादे, बेड़ी पार टपान्दे ज। 
हरि चरणें बिच मन चित लाइऐ, जीवन सफल 'बनादें न। 


मीरां नै नाम दी जोत जगाई, गिरधर-गिरधर दी रट लाई। 
नाम दा प्याला पीने आहले, HS वी नेई घबरान्दे न। 
GES ७ का 

द्रोपदी नै नाम दी जोत जगाई, आइए प्रभु ने लाज बचाई | 
खुटटी नीत ही जिं'दी बिच्च सभा द॑ तरल पान्द न। 
जेहडे .... 5 ला 

भगत प्रहलाद दी दिक्खो भगती, पेश चली नेई हिरानकश दी। 
ga भगते गी परमेसर, सदा गले न॑ लान्द न| 


करदे करम सदा जो गन्दे, आवागमन द चक्कर Ge | 
पापी नरक पुरी बिच जन्दे, शास्त्र वेद गलान्द त। 
WES e A ४ 
नाम टी जोत जगांदे जेहडे , उन्दे कदे नेई डुबदे बेडे । 
दुखे दे करिए दूर ओ et, चानन पकख बनांदे न। 
SES ee 

भजन 
तर्ज:- चम्बे दी ए डालडिऐ ०......... 
ओ नरतन पाइये माहनुआ विशियें च नेईतूं गो आ | 
जे सफल बनानी जिंदडी तां हरि चरणें चित्त ला॥ 
धर्मराजे दीआं जदूं आनियां न चिटिठआं। 
नेकीआं गै तेरै कन्ने जानिआं न किट्ठिआं॥ 
बदिये गी नेई गल ला। 
हरि-चरणें चित्त ला॥ 
सदा नेई ऊं रौहूनिआं एह्‌ जोश ते जोआनियां। 
खूसी-खूसियै नित्त खुशिआं बगानिआं। 
w A सेर 4s: q जना| 
हरि चरणे चित्त ला॥ 
पूजा-पाठ त्यागिऐ बदनीतिएं च डुल्ली गेआ 
बासनायें बिच्च बत्त बंदेआ तूं भुल्ली गेआ। 
घरे बक्खी बिन्द फेरा पा। 
हरि चरणे चित्त ला॥ 
आपू गे प्रभु ने आइऐ बिगड़ी बनाइ देनी । 
भवसागरे चा तेरी किशती ऐ टपाई देनी। 
जाया बा ही g रट ला। 
हरि चरणे चित्त ला॥ 


९ + `) 
+t e ** 

तर्ज-लोका घड चुक्क गोरिए 
चेता wa की बसारेआ 
शामा बलगादी HE दी ऐ बत्त ओ55....... 
गीता च आक्खेदा आना जरुर UI 
कलगी अवतार तुन्दा बडा गै मशहूर UI 
आइये करी जाएओ सुखना एह सच्च ओ॥ 


हर कोई लहुऐ दा गै प्यासा। 
meq बनी गेदा बे केआसा। 
निर्दोषे दी बगादी ऐ रक्त ओ॥ 


सुन्न मसुन्ने ठागर दोआरे | 
meq wet मैहल चबारे । 
भुल्ली गेदा ऐ जप, तप, नत्त ओ॥ 
चेता JË ............ 

जीवन बेडी बन्ने लाओ। 
इस तर्के चा पार टपाओ। 
टुरी जा नेई कुतै जिन्द अवगत्त ओ॥ 
sad el :- १ 

Ue न Gut wars ते धारां। 
जम्मी पेदे न केंस हजारां। 
इन्दी लाओ ठकाने मत्त ओ॥ 


मुडिऐ देसे गी सुरग बनाओ। 
चक्कर सुदर्शन ऐसा चलाओ। 
भुलली जा पापियें गी पंज सत्त ओ॥ 
घेता तसे ` 


गवै दी पिट्ठी पर डांग टकाइये गल्ल करें तूं मंदी । 
सीमैंटै दे कीऽ शदाईआ रोज नोआले नंदी। 
माऊ बब्बै दे पैरें गी जेकर तेल we तूं लाआ नेई । 
कित लेखै जे चरण प्रभु दे धोते बंदी बंदी॥ 

कें ते फेरा पाओ प्रभु जी, कदें ते फेरा पाओ॥ 
as पराआ ज्ञान बनी गेआ। 
पाप-ताप परधान बनी गेआ। 
गीता ज्ञान सनाओ प्रभु जी। 


थां-थां जम्मी गेदे राखश। 
रावण gd, कु तै हिरनाकश। 
नरसिंह रूप बनाओ प्रभु जी। 


होई गेदी परबस्स सती एऐ्‌। 

पापियें चुककी ag अती RI 

लुटदी लाज बचाओ प्रभु जी। 
कहें ते sgh 

कर्म कान्ड कमजोर होई गेआ। 

हत्यारे दा जोर होई गेआ। 

इन्हें गी मार मकाओ प्रभु जी। 


हुन नेई लभदे मक्खन मिसरी। 
दुध घ्यो सब गेदे बिसरी। 

मुडिऐ रास रचाओ प्रभु जी। 


गमे छोडेआ खाना सैला। 
कोइ नेई लाड लडांदा पैह.ला। 
मुरली दी तान सनाओ प्रभु जी 


गीता विच्च तुसे फरमाया। 
हुन मता चिर की फिर लाया। 
कलगी रूप बनाओ प्रभु जी। 


चमुक्खा 


DET नेई जे घार मरी जा सक्का फुफ्फड़ | 
मोए दा खाई लैना भुन्नी-भुन्नी कु कक ड़ | 
राखश बुद्धी लेइऐ Geer टुरी गेआ। 
जमदूते दे पौन्दे उप्पर जाई दमु 'कक ड़ ॥ 

(काफी ) Kan 
दिन forest दे रेइ गे न चार। 
सतसंग कर बन्देआ। 

रोज शंगारी अपनी काया। 
अंत समै किश हत्थ नेई आया। 
मनै दा कीता नेइं शंगार। 


चार wet, काले न्हेरे। 
बदल दुखे दे छाए घने रे | 
बेडी फंसी एऐ मंझ-धार। 


पेंडा ऐ लम्मा, वत्त ऐ औखी। 
मंजल नेई हुन थ्होनी सौखी। 
होएआं नेई खजल खोआर। 
सतसंग... १७५३ 
जोश जोआन्नी रास नेई आइ। 
नैने दी जोती बी होई ऐ पराई। 
जीना होआ Į दरकार | 


प्रभु चरणें चित्त लाने आहले | 
सतसंग पुन्न कमाने आहले । 
पलै बिच टुरी गए न पार। 


4... Me 45% 
Sd “ye + 


५ ue 

भजन Ae 


झूठ, कपट, छल छोड तू बन्देआ, 


नेई 
नेकी 
जिसने 


सदा 

तेरे कन्‍ने जाना fi 
दा लड़ wet लै मडे आ, 
पार टपाना ři 
थ्होआतुगी अनमोल एह चोला, 
करी छोड़े आं बरवाद नेई। 
धन दौलत ते मैहूल खजाने, 
एह तेरी जायदाद नेई। 
बरोध कमाने दी तू, 
जे करदा गल्ल रेहा। 
लेखे जे रोज शिवे दे, 


` खड़कादा era tet 


विषिएं च मौज बथेहरी मारी, 
कदर दना नेई जान्नी। 
आखिर जाना इक दिन बन्देआ, 
एह दुनिया ऐ फान्नी॥ 
दम तक रौ खंदा पर, 
कदे नेई रज्ञ तुगी। 
नेई teat दना बी aed, 


18 


लोहे दे पौने गजा तुगी। 
नेई थ्होने ait हलवा Te, 

नेई थ्होना तुगी मद्दरा। 
मारी-मारी जमदूतें qh, 

करी टकाना पद्दरा। 
निंदेआ चुगली करने दा तू, 
रेहा. सदा आद्‌दी। 
बिलाबजा कीती अनमुल्ले , 
वक्त दी तुं बरबादी॥ 
aha पास जमातां छडिआं, 

ज्ञान कदे नेई थ्होंदा। 

जीवन सफल बनादां जो, . 
सन्ते दी संगत रॉौहदा। 


९2 
“eo 


९ 
200 
९2 
०५० 

(भजन_) 
झूठे खजाने मैहल ते कन्ने अटारियां | 
पान्दे न म्हेशां रव्ब गी फकीर बन्देआ॥ 
होन्दे न म्हेशां दुख गै नसीब उसगी। 
qa नेई जेहड़ा देव, गुरु, पीर बन्देआ॥ 
मिट्टी शा बने खीर सब मिट्टी च रली Tel 
कुत्थै न भीमसैन जनेह्‌ बीर बन्देआ॥ 
आवागमन शा छुड़कदा नेई शख्स ओह HE | 
माया लैई जो बदलदा जमीर बन्देआ॥ 


बुरा करने शा पैहले तू दना बचार कर। 
जन्दा नेई किश बी कन्ने ऐ आखीर बन्देआ॥ 


करना जे कतल चाहनां ऐं तां बिशियें दा कर कतल 
निर्दोषें उप्पर चुक्क नेई शमशीर बन्देआ॥ 


जिस दा गमान करना ऐ तूं पोची पोचीएऐ। 
ओह. नाशवान ऐ मूर्खा शरीर बन्देआ॥ 


गुरुएं दे चरण पकड़ ते संतें दी शरण आ। 
बदली पलै च जाग फ्ही तकदीर बन्देआ॥ 


शीशा aa दा साफ कर जे दिकखनी ऐ तूं । 
नर-नर च नारायण दी तस्वीर बन्देआ॥ 


7 >, 62, 
** ** 200 

CD) 


अन्त समें जेहदे मूंहा चा नेई गलोंदा हरि “हरि | 
प्राण त्यागे ओह. बन्दा जमदूतें कोला डरी-डरी॥ 


लक्खां भामें दान करै कोई पूजा पाठ ते बरत करै । 
लाइएऐ. नारे राम नाम दे कट्ठा अम्बर घरत करै । 
कित लेखै जे मन पापें दा लेआ खजाना भरी-भरी। 
प्राण त्यागै ओह बन्दा जमदूतें कोला डरी-डरी॥ 


माता पिता दे गुरुयें दा नेई जिन्नै कौता मान कदे। 
मनै दे अन्दर कु'न बैठेदा नेई कोती पन्छार्न कदे | 
aed मारे डाके पिच्छुआं आवै तीर्थ करी करी। 
प्राण त्यागे ओह. बन्दा जमदूतें कोला डरी-डरी॥ 


नेई मरोंदा जिस कोला मन ओह जीन्दा गै मोएदा। 
लक्ख चरासीं अन्दर म्हेशां ओह. रैंहंदा पलचोएदा। 
गोते खन्दा नेई टपोंदा जीवन सागर तरी तरी ॥ 
प्राण त्यागे ओह. बन्दा जमदूतें कोला डरी-डरी॥ 


ओह्‌ दिक्खो प्रहलाद भगत नै सच्ची जोत जगाई ही। 
मनै दे मंदर अंदर मूर्त हरि दी शैल सजाई ही । 
खीर पतन पापें दा कौता हरि नै लीला करी करी। 
प्राण त्यागै ओ बन्दा जमदूतें कोला डरी-डरी॥ 

भजन 


पाप अत्याचार चुक्का, राखशें दा नास लब्भा। 
साधुएं ते जोगिएं दा, मुड़ी मुङ्डा वास लब्भा॥ 
कूबरी गी रूप लब्भा, नंद जी गी लाल लब्भा। 
कंस कन्नै पूतना गी अपना गै काल लब्भा॥ 
वृन्दावन च रास कीती, गोऊ मां दी पाल कीती। 
गेंद जमुना सुट्टने दी जानी ast चाल कीती ॥ 
इन्द्र दा अहंकार भन्नेआ, गोबर्धन were धारी। 
नत्थेआ फ्ही नाग काली बिच्च जमुना छाल मारी ॥ 
पांडबें दे बिच्च रलियै कौरवे गी हार दित्ती। 
शिशुपाल गी चक्करै सुदर्शनै दी मार दित्ती॥ 
द्रोपदी दी लाज रक्‍खी राधिका गी प्यार लब्भा। 
अजुने गी युद्ध दे मदान गीता सार लब्भा॥ 
जद कदे बी धर्म लुटदा जां भगत लाचार होंदा। 
बिच्च भारत फ्ही तंदू गै कृष्ण दा अवतार होंदा॥ 


* «+ ..*. 
kS ~~ ® 

तर्ज :- सैलीयां धारां कन पौंदिआं फोहारां............. 
सैलडिएं धारें बिच्च गुफा दा नजारा। 
ओ असें दिक्खने गी पुज्जी जाना माता जी दा द्वारा ॥ 


उच्ची-उच्ची धारें पर बदलू घनोतेदे । 
लम्मे-लम्मे बूहटे अद्ध गास जाइऐ छोतेदे। 
दूरं पारें सुनचन जित्थै गांदियां TAT ॥ 

आं असें दिक्खने ........... 


नच्ची-नच्ची खुशिएं च मोर पालां पादे । 
ठंडे मिट्ठे नाडू fared गीत गांदे जा दे। 
निक्की-निक्को कंजकां सोभन लांदिआं कतारां॥ 


बच्चडे गी अपने मां भुलली नेई जाआं। 
भौड़ें बिच्चा खिच्चिऐ मां पार मी टपाआं। 
तेरे मिट्ठे गीतें गी में लिखिए सोआरां॥ 
ओ असें दिक्खने ............... 

भजन AAO Loon 
तर्ज:- ना डाली ना पत्तर मेरे में बूहूटा बेगौरा - 
विशियें च सारी, उमर गजारी, 
दिक्खेआ He नेई सबेरा 
कल्याणी किरनें गी लेइऐ 
आया गुरु देव मेरा......आया.............. 
नरशा नारायण आहला पाठ जो पढ़ांदा। 
साधकें गी मुक्ति आहली बत्ता जो पांदा। 
ज्ञान दी जोत जगाइयै मनै चा। 


बिन गुरु ज्ञान जोती मनै दी बलै नेई। 
बेड़ी भवसागर बिच अगड़ी चलै नेई। 
हर जीव दा जो, जग चा मकांदा। 
जून चरासीं दा फेरा॥ ८ 
कल्याणी किरनें ............ 
दुनिया च जालो खाला He नेई सतांदा। 
सन्तें आहूली संगती जो नित्त चित्त लांदा। 
स्वार्थ Sect, बनदा दिक्खेआ, 
जाता साक बत्थेरा 
कल्याणी किरनें................. 


+ 

तर्ज:- गोरीनिकलीअन्दरैदातेबिजलीचमकी 
मूंह मंगा फल पांदा जा, ते दर दाती दे औंदा जा। 
झट्ट जाग दाती तुगी बौहड़ी। 
चढ्दा जा तू पौढ़ी-पौढ़ी । 
जय जयकार बालान्दा जा। 


पत्तर-पत्तर टाल्ली-टाल्ली। 
कण-कण बसदी शेरें आहूली | 
धूड़ मत्थें गी लान्दा जा। 
ललत ERM ० 

फिरदा रौहगा जून चरासी। 

होग नेई तेरी He खलासी | 

आवागमन मकांदा जा. 


उट्ठ सेबला, अमरत बेल्ला | 
पान सपारी, ध्वजा नरेला। 
मां दी भेंट चढ़ांदा जा। 
ते दर दाती......... 

जोत अखंड जगै दिन राती | 

मेहर करै सभनें पर दाती | 

चरणें शीश झकांदा जा। 

तो लल Hillova 

भजन 
तर्ज:-मिट्ठड़ी U डोगरें दे बोली.......... sA 
जिंदड़ी दा बार नेई ऊ कोई ते राम नाम बोल माहनुआ 
झूठ मैल गोलीऐ ते मंदे बोल बोलिये 
माहनुये दी जूनी बिच्च आनिएऐ ते 
fore नेई तूं रोल माहनुआ 


बड़े-बड़े पापियें गी राम नाम तारदा। 
सच्चे मनै कन्नै जेहड़ा बाज उसी मारदा। 
राम गी नेई थाहूर-थाहर तुप्प तूं 
राम तेरे कोल माहनुआ। 


विशियें ते विकारें दी अग्ग ter सेकदा। 

मोहमाया अग्गें तूं रेहा मत्थे टेकदा। 

आई पुजा चौथा हून ACCT | 

तूं अक्खिएं गी खोल माह्नुआ॥ 

ओ जिन्दड़ी दा....... 
हरी दे बगैर तुगी लभना कोइ होर नेई । 
कालबली अग्गें तेरा HRS चले जोर नेई | 
पाप दी मधानी कन्ने हीरे जेही काया। 
गी नेई छोल माहूनुआ॥ 
ओ जिन्दड़ी............ 

भजन | x 
तर्ज:-मित्तरा बलौरिआ, मिली जाआं चोरिआ 


कैलाश छोडिऐ, आई जाआं दोड़िये। 
दर्शनें गी चित्त कमला5 भोलेआ। 


उमा Se cokes ca 20८22 622 भोलेआ। 


ब्रह्मा गी तूं बेद दित्ते, काम धेनु इन्द्र गी-2 
लैंका दित्ती राबने गी, धनुष राम चन्द्र गी-2 


आड. See. eee भोलेआ॥ 

कैलाश छोडिऐ..................... 
बिशिएं ते बकारें बिच्च सारे अज्ज पेई गे-2। 
मोहमाया दी नीदरें च, सारे अज्ज सेई गे-2। 
आनिएऐ. इ'नें गी तूं जगा5 भोलेआ। 

कर्म कान्ड, पाठ पूजा, जप तप मुक्की गे-2। 

मनै दे बगीचे आहले रुक्ख सारे सुक्को गे-2। 

ज्ञान गंगा जल तूं पला5 भोलेआ। 

SiS. ee भोलेआ॥ 

कैलाश छोडिऐ..................... 
किरपा करी जा जेहड़ी लब्भी शिवरात नेई-2। 
टप्पी गेई बरेस मेरी पुच्छी HS बात नेई-2। 
नैनें आहले सुक्की गे तलाऽ भोलेआ। 


कैलाश C)IRu 
दर्शनें दी आस लेइयै मल्लेआ शबाला ऐ-2। 
तेरे नाम दी गै शम्भू फड़ी अज्ज माला ऐ-2 
डम-डम, डमरू बजा5 भोलेआ। 


SS NN eh कक भोलेआ। 
कैलाश छोडिऐ...................... 
(> श्र < 

तर्ज:-कालेआ बे मोरा........-.--------- 


राजा हमाचल दे चली sa शिवें दी बरात॥ 
मडिएं दी fire उप्पर भस्म रमाइयै 
fram गलै बिच्च चाएं-चाएं पाइयै। 
भूतें चड़ेलें दा अग्गें-अग्गें नचोंदा नाच। 
राजा हमाचल................... 
हर कोई खुशियें दे बिच्च गै बतोएदा। 
अक्क धतूरे Het नंदी लदोएदा। 
गौरां दे प्यौकिएँ गी थ्होई जानी ऐ शैल सगात॥ 
राजा हमाचल................... 
सप्प विच्चूं न कन्नै-कन्नै घर्मूड्आं। 
लाइआँ करौंकलें बी प्रीतां न गूड़िआं। 
रली मिली ऐ भून्डें बी कीती ऐ किट्ठडी जमात॥ 
राजा हमाचल.............-..... 
डरै कन्नै छप्पी गेदे सारे न अन्दर। 
शैहर बजार खाली होई गे न मंदर। 
चढ़ी गेआ जयानें गी सूंकी सूंकियै दिकखो अज्ज ताप॥ 
राजा दमाची क 

डम-डम-डम-डम डमरू बज्जादा। 
fara डरौना बी बिच्च-बिच्च गज्जादा। 
फक्कड बनी गेदा अज्ज त्रेई लोको दा नाथ॥ 
राजा हमाचल................... 


जानी बुझिऐ लीला शिवें रचाई ऐ। 

भक्तें दी लाज सदा प्रभु नै बचाई ऐ। 

सच्चे हिरखै कन्नै जेहडा करी लैन्दा ऐ याद॥ 
राजा हिमाचल................... 


*. ८% «९. 
2004 ३० 200d 


r----------------- 


I चराग 

l शिव शम्भू बम भोले दी बड़ी गै नोखी बात। 
| जन्म दिन होन्दे wert दे पर एहूदी शिवरात। 
I आइएऐ Ye उस रात ज्ञान दी लोऽ जगांदे। ' 
l “भूतनाथ” पंज भूत, माहनू शा दूर नसां'दे॥। 


Si 

DAE 


तर्ज:-जम्मू दीआ कंढिआ बरखा लग्गीदी 


कित लेखै न एह्‌ तन गोरे-गोरे। 

मन बिच्चा न जेकर काले। 

ओ सोची लै, मन बिच्चा न जेकर काले। 
जन्म तेरा बिरथा गेआ 55॥ 

कित लेखे 


सत्संग बिच्च बी तू आइये बन्देआ-2 
करदा रेहा नित्त चुगली निंदेआ-2 

ye गी मारे नेई ऊं ताले 

ओ सोची लै, Fe गी मारे नेई ऊं ताले 
जन्म तेरा विरथा गेआ 55॥ 


गेई जोआन्नी आया बढ़ापा 

aia हा fare लेई इन्ना तूं सेआपा 
हड्डें दे बने जालो खाले 

ओ सोची लै, हड्डें दे बने जालो खाले 
जन्म तेरा बिरथा गेआ SS II 

‘gimmie 


बेहलिएं गल्लें बिच्च उमर गोआई 
ध्यान दी धूनी कदें भुल्लिये नेई लाई 
काल देआदा तुगी आले 

ओ सोची लै, काल देआदा तुगी आले 
जन्म तेरा विरथा गेआ 55॥ 


( हिरख ) 
ऊ'आं ते हिरख करने लेई सारी दुनिआं गै रोंदी ऐ। 
पर सच्चा हिरख करने दी अदा किश होर होन्दी ऐ | 


रुकमनी, सत्य भामा दी ते कोई गल्ल नेई करदा। 
सदा घनशाम दे PA दिक्खो राधा पूजोंदी ऐ॥ 


see eed 

भजन 
श्री रामचन्द्र जी मन मन्देरे बिच्च बास करो 
जिस चाल्ली बजरंग बली हे-2 
मिगी बी आपने चरनें दा तुस दास करो॥ 
श्रीरामचन्द्र जी. ७ 
जिस चालली तुसें तारी अहिल्या-2 
चमत्कार ओह्‌ मेरे नै बी खास करो॥ 
श्री रामचन्द्र जी ० ० च वः 
पंज तत्त ते पुतले बिच्चा-2 
दुष्ट बकारें दा तुस आइयै नास करो॥ 
श्री रामचन्द्र जी. ७ 
कृष्णा रूप बिच्च आइयै प्रभु जी-2 
मुरली दी तान सनाइये मुङ्यि रास करो॥ 
श्री रामंचन्द्रजा) य 
जन्म-जन्म दी में आं पापन-2 
दोष माफ करो मेरे नेई चित्त दोआस करो॥ , 
श्री Raa eee 
दो हत्थ जोडिये करां बस बिनती-2 
मेरे गरीबनी दे नेई अज्ज खज्जल सोआस करो॥ 
श्री Aes जक 

(गुरू महिमा ) 
तर्ज:-बैहर कब्बाली 


बड़ी कल्याण कारी गै, मेरे सतगुरू दी बाणी ऐ। 
इये अमरत दी बर्खा ऐ, इये गंगा दा पानी ऐ॥ 
पढ़ो तुस पाठ गीता दे, जां बाचो नित्त रामायण | 
बिना गुरू ज्ञान जोती दे, समझ किश बी नेई आनी ऐ। 
बड़ी कल्याण कारी........................ 
गुरू जी दा बाक्य गै बस सार ऐ, केइयें ग्रन्थें दा। 
बिना गुरूदेब किरपा दे, दरिद्रता नेई जानी ऐ॥ 
बड़ी कल्याण कारी........................ 
तजो तुस कम्म दुनियां दे, मेरे गुरुदेव औने न। 
में बत्ता सेज pee दी, गुरूबर लेई बछानी ऐ॥ 
बड़ी कल्याण कारी........................ 
करो कीर्तन, करो कीर्तन, करो कीर्तन, करो कीर्तन। 
बिना कीर्तन दे एह अनमोल, बिरथा जान जानी ऐ॥ 
बड़ी कल्याण कारी........................ 
करो गुरूदेब दे अनमोल, बचनें पर अमल सारे। 
तुसें भबसागरे चा पार, जे बेड़ी टपानी ऐ॥ 
बड़ी कल्याण कारी 

qa दी आस थोड़ी दे, दुखें दा जाल दुनियां wl 

गुरू चरनें च गै तेरी, एह जिंदड़ी मुस्करानी ऐ॥ 

बड़ी कल्याण कारी........................ 
गुरू ब्रह्मा, गुरू बिशनू, गुरू गै रूप शैंकर दा। 
गलांदे बेद शास्त्र न, गुरू महिमा परानी ऐ॥ 
बड़ी कल्याणा कारी ० कक 


५, O at 
200d B00 2004 


E E | = 
लिस्से उप्पर भारू होन्दा ऐं भलोआ'न। 
गरीब गुरबै उप्पर भारू होन्दा ऐ धनबान। 
अनपढ़ मूरख उप्पर भारू SE, ऐ बिदवान। 
इ'नें त्रौनेंई काबू करदा सदा चरित्तर बान॥ 


35 


CC-0. Dogri Sanstha, Jammu. Digitized by eGangotri 


भजन 
तर्ज:-(लोक गीत) आयां बो ललारिआ................ 


होश कर बन्देआ, की डिग्गनां ऐं दन्देआ। 
फैसला कर सोची बचारी। 
मनुक्ख जूनी नेई ऊं लब्भनी॥ टेक? 


प्रभु उप्पर छोड़ी दे, बिशिएं शा मूंह्‌ मोडी दे। 
लीला जेहदी जग बिच्च ऐ न्यारी। 
न्यारी, जूनी नेई ऊं लब्भनी॥ टेक० 


डिगदें दी गल लान्दा जा। 

हिरखी फुल्ल बछान्दा जा। 

बनी जा हां प्रेम दा पुजारी। 
मनुक्ख जूनी नेई ऊं लब्भनी॥ टेक? 


पर उपकार कर। 

भव सागर पार कर। 

जीवन दी बेड़ी तारी-तारी। 

मनुक्ख जूनी. नेई ऊं लब्भनी॥ टेकर 

धरूनी लाई ले ध्यान दी। 

गल्ल सुनी ले ज्ञान दी। 

सतसंग दी तूं करी लै तेआरी। 

मनृक्ख जूनी नेई ऊं लब्भनी। टेकः 
+ 


2, ९9 

ate 
ह 


aS 
HES TH तू बदला एह लेया ऐ। 
दस्स हां परमेसरा न्यांऽ एह कनेहां ऐ। 
जां तूं मीर ते गरीब नेई ऐ जाचेदा | 
जां तेरा दफ्तरी THIS ऐ गोवाचेदा | 
जां तुम्मी रक्‍खेदा ऐ पुत्र कोई चाचे दा । 
दिखदागे Veer जेहड़ा मामा ते भनया ए॥ 


ag गेदा आपूं ऐं शपलिए तूं मृहें गी । 

दाजै गित्ते फूकादी ऐ सस्स इत्थै नृएं गी । 
भेजाना ऐं की इत्थे इ A ASU रूहें गी । 
लभदा नेई कोहदे हत्थ भेजां तुई सनया Tl 


रक्खेदे न बड़ें-बड्टें कन्ने ताल मेल तं । 
मातडें गरीबें गी सुट्रेदा ऐ जेल तूं। 
जानिये भ्राबा नेई HSS साढ़ा तेल त्‌ं । 
हड्डिएं दा ढांचा हून बस इत्यै रहा ऐ॥ 
तेरे कन्नै मेरा बस्स रोह रोमा इन्ना ए। 
भुकखेंदे गी छोड्ए तूं रजेदे गी दिन्ना एं । 

केहडी गल्ला पाएदा तू Ae pA छिन्ना Ul 
उठदे ते बोहदे असें ना तेरा लेया ऐ॥ 
दस्य .......:::- 
रोई-रोई अज्ज साढ़ी रेही गेई अक्ख ९ । 
तेर पिंडे उप्पर फ्ही बी फरकी नेई AFSC! 
इवक- इक्क लाल तेरा होई गेया बक्ख | 
माहनूगी माहनू अज्ञ बड्डने गी पेया ऐ ॥ 
ता या 
डराना ऐं तू सभनें गी आपूं बी त्राई जार । 
जे He इक्क बारी धरती पर आइ जाए | 
जलमे जलूस ते हड़तालां तू कराई जार । 
बाह्‌ तेरा लोकें कन्ने कद बी नेई पेया ऐ॥ 


दिन्ना एंफाड़िएछप्पर आखदा एह जग ए। 
मेर कोठे उप्पर फ्ही बी सक्खना TATU 
इक्के गल्ल सोची-2 बेई गेदी झग्ग ÙI 
किन्ना क चिर जीना हून साढा इत्यै रेया ऐ ॥ 


fast सारी तेरे कोल खुशिएं दी खंड ही | 
aS दे हत्थ तूं फड़ाई दित्ती गंड ही । 
द'ऊं-द'ऊं हत्थें कुस भरी लेई पंड ही । 
Ha दे हत्यै च रेहा फुलका गे बेया ऐ॥ 


किन्ना चिर धूफें दे में सीने रेहा साड्दा । 
मारी-2 फूकां में AG रहा पाडदा | 

जे किछ जुड़ेया में रेहा तुगी चाढदा | 
सुखनें दा महल मेरा फ्ही बी अज ढेया ऐ॥ 
दुरसः. ० 

गीता बिच्च आक्खेदा आना तूं जरूर ऐ। 

` कलगी'' अवतार तेरा बड़ा गै मशहूर ऐ। 

कड़ी लैआं तुम्मी इत्थै आपना फतूर ऐ। 

ऊण तेरा नां लेग जि'सी तूं फेआ ऐ॥ 

( देखो-देखी ) 
देखो देखी करदे सारे भला जमाना आया। 
चाचा अंकल, मामा अंकल Sa अंकल ताया॥ 
आन्टी- आन्टी आखन सारे चाची मामी भुल्ले । 
ओ० tho, बाई-बाई, टा-टा, दिक्खो AR TH झुल्ले | 
डिस्को करदे नच्चन माहनू गीत विदेशी गाया। 


झुंड गोआडिऐ नच्चन नूहां ad चेहरे खट्टे । 
जोआन केह दस्सां बुडिये बी अज्ञ मुन्नी ले WA's | 
कुदरत दी कोई चीज बी औंदी इन्हें गी नेई पसन्द। 
तां गै विऊटी पार्लर आलेई बञ्जी गेदा नंद। 
सुहागने बाल Hest छोड़े wear fat बनाया॥ 
देखोतदेखी | 
गंदे-गंदे सिलमें feral बेडे छोड़े रोहड़ी। 
बिन लामा cide इत्थे फिरदी लभदी जोड़ी। 
कोई बनेदा संजय दत्त ते कोई बनीदी हेलन । 
कोई बचारा मातड़ cist फिरादा खाली गैलन। 
गैस दा केह्‌ स्यापा दस्सां तेल बी नेईऊ आया॥ 
वरचा ठ या 
पौणा कुसँ नेई भाखा, भाखा पौना हत्थें। 


n 


पैर 

FFG असर नेई करना sed बीरगती दिये कत्थे। 
कोका कुडिऐ छोड़े आ पाना जागते कन्न सेआया॥ 
देखो-देखी........... 
कामदेव ने दुनिया अंदर लाया कैसा डेरा । 
धर्म शर्म ते लोक लाज गी सैंख बजाया केहरा। 
कोई बनेदा पोपोलाडी बनेदा कोई टटूआ। 
कुसे कोआरै बिंदी सुखी होठेई कीता सूहा। 
धीऐ भेने चादर Sat भलेआं नर्क बनाया॥ 
देखो-देखी................. 
रिश्तेदार होऐ कोई भामे जिन्ना मर्जी खास । 
कुसै दे उप्पर बी नेई रेहदा रत्ती भर विश्‍वास | 
सतबैंत्ती ऐ नार अपनी गप्पे लेई बगान्नी। 
मौका लग्गै तां बुङ्डेई बी जंदी चढ़ी जोआन्नी। 
घर-घर बी०सी०आरऱने रोहदा खौंदा कम्म मकाया ॥ 
जला... 
घ्यो बगादा थाहरें-थाहरें अग्ग करादी जोर। 
देश पवादा इस घ्यो ऐ ते अग्गी नै कमजोर । 
सारे मिलिए सोच करो ते करो नमां कोई हीला। 
जेहदे कन्नै जा बदली इस देशे दी Ue, लीला । 
सुन्ने दी इस fast दा करेओ भलेआं नेई सफाया॥ 


BIS मना तू जालोखाला छोड़ी दे तू झूरा। 
अग्गे-2 होना HE ऐ दिखदा ve दूरा। 
कोहदे अग्गे रोना दस्सो कुसगी हाल सनाना। 

तंद होऐ तां सोचै कोई बिगड़ी गेदा ताना। 
टंडरी गेदे बुड्डें बी अज्ञ “मैरिज-डे '' मनाया । 
लेन 
लुत्त कडत्ती मे नेई भाखी गल्ल सनानां कोरी। 
रीढ़ दी हंडडी होऐ ठीक तां जिन्द नेई होन्दी दोह.री। 
नेई होन्दा गै तीला-तीला qa दा सरमाया। 

कामदेव दे चेले बनिये बन्नेआ लक्क बशर्मी दा। 
जालीदार पशाकां पाइए ब्हान्ना करदे गरमी दा॥ 


जनता दी नजरें बिच्च पाने गित्ते उच्चा दर्जा गै। 
भामें चुड्डू खसमे दे सिर रवे चढेदा कर्जा गै। 
कदें वी कोता ख्याल इन्हें नेई घरे दी सरसी नरमी दा॥ 


लुच्चा गै कलजुग दे अन्दर सभनें कोला सुच्चा ऐ। 
इन्दा गरमी आहला पारा म्हेशां रौंहदा उच्चा ऐ। 
नत्त बरत नेई इन्हें गी भाखे पता नेई म्हीने धर्मी दा। 


Ha गी गरमी खा करदी ते कोई गरमी खा करदा। 
देशै गी लुट्टने गित्ते माहनू फन्दे लक्ख बछाकरदा। 
रेहा पुजोंदा जो हा बिसला सप्प परानी बरमी दा। 


इस्सै गरमो गरमी नै केइएं दे घर जोआड़े हे। 
रंड मरंडे रेई गे फिरदे नमे समे जो लाडे हे। 
पैहली पिच्छें लग्ग रेही सुख थ्होआ नेईदूई बतरनी दा॥ 
कामु 

कदें करो नेई मैला मत्था HS करो नेई गुस्सा जी | 
मेकअप दी लोड़ नेई रौंहन्दी रंग नेई फिरदा भुस्सा जी । 
नां गै बल्ड प्रेशर होन्दा रोग नेई लगदा हरनी दा ॥ 


संत गलान्दे गुस्सा गरमी उमर घटान्दे बन्दे दी | 
साफ करो तुस अगला रस्ता फिकर करो तुस धंदे दी। 
इ'ये अज्ञ संकल्प करो तुस सच्चाई दी बरनी दा॥ 


गरमी सरदी केह भाखी जिस मारी ज्ञान दी वुक्कल ऐ। 
मूरख ते अज्ञानी थां-थां कड्ढदा रौहन्दा हुक्कल ऐ | 
खीर भुगतना पौन्दा फल हर कुसै नै अपनी करनी दा ॥ 

बीयावान जाडे दे अन्दर इक्क गजासुर रोहन्दा हा। 
बजरंगी दी भक्ति बिच्च नेई खन्दा पीन्दा ster हा ॥ 


बेठे-बैठे नारद जी दे गल्ल मने fe आई | 
गणपत हनमत Ade की दूर-दूर दोऐ जाई॥ 


गणपत जी दे Hed Get ded अलख जगांदे न। 
बंकासुरै दे पुत्रे आहली सारी गल्ल सनांदे न॥ 


बजरंगी ने जे भक्ति दा फल देई ओडेया हत्था। 
तां गणपत जी कोई लगा नेई तुसेंगी टेकन मत्था॥ 


इन्नी गल्ल गै सुनदे उन्दे क्रोध मनै बिच्च बली पेआ। 
लेइएऐ शस्त्र हत्थ गजानन गजासुरै बक्खी चली पेआ॥ 


नारायण-नारायण करदे नारद जी गे aI 
दूर गुफा दे अन्दर जित्थै रौहन्दे हे बजरंगी॥ 


हत्थ जोडिएऐ हनमत बोलले नारद जी फरमायो। 
आसन ग्रहण करो मुनिवर जी ठंड कलेजै पाओ॥ 


गल्ल सुनो तुस पेहले हनमत नारद जी फरमान लगे। 
गणपत गजासुरै दा किस्सा सारा पढ़ी सनान लगे॥ 


महावीर जी अपने भक्तै दी तुस जान बचाई लैओ। 
गजासुरै गी गणपत दे हत्थे चा तुस छड काई लैओ॥ 

पवन पुत्र नै गुरज फेरिए ऐसा मारेया पासा। 
राम नाम दा लाइऐ नारा भरी डोआरी गासा॥ 


अक्ख झमकदे सार तपोवन गजासुरे दा आई गेआ। 
बजरंगी दे नेने ant क्रोध दा न्हेरा छाई गेआ॥ 


गजासुरै नै दिक्खेआ जिसलै फुल्ल मने दा खिड़ी पेआ। 
पवन पुत्र दा गणपत कन्नै युद्ध भयंकर छिड़ी पेआ॥ 


इधर बजरंगी दी दुम्बा बिच्य गणेश ele. गे। 
उधर गणपत दी सुण्डा बिच्च बज॑रगी मरडोई गे॥ 


हार कुसै दी नेई होंदी ws दोऐ बीर बरदानी। 
महाबीर ते महाबली दी इ'यै इक्क नशानी।। 


गुर्ज-परीखा कन्नै धरती लहुऐ fae भरोची। 
बजरंगी ने Fart मारी-मारी गणपत छोड़े पोची॥ 


सने जडे wate लभदे उस जाडे दे बृह.टे। 
सुक्क मसुक्के होई गए सारे पानी आहले सूटे ॥ 


काया सारी पलट होन as Us जिसलै उस जाडे दी। 
नारद जी नारायण करदे चले हिमालय प्हाडे गी॥ 


मुनिवर बोले शंकर जी तुस इत्थै मोज मना करदे | 
धरती उप्पर बालक तुन्दे हाहाकार मचा करदे ॥ 


उमा संग तुस हे त्रिपुरारी शिवजी भोलेनाथ- चलो। 
धरती उप्पर होन लगा जे बड़ा भयंकर नाश चलो॥ 


बम-बम करदे महादेव जी उमा संग जाई पुज्जे। 
केसे नारद जी ने दिक्खो तीर चलाए R |I 

पार्वती ने चंड Ra गणपत गी समझाया। 
शंकर जी ने हनुमान गी फडो गलै नै लाया॥ 


नंदी सिङ मिट्टी fam मलिए ऐसा फेरा पाई गेआ। 
बिजली आंगर दौने योद्धे बिच्च मझाटे आई गेआ॥ 


नारद जी दी गल्ले नै तुस दोए जने भरमोई गे। 
बिना बचारे क्रोध मनै faa लेइऐ तुस पलचोई गे ॥ 


मां दा सदा रेहा दिल कोमल दिक्खियै नेई जरोआ। 
लहू लोहान होए दे feast नेने नीर भरोआ॥ 


झट्ट संधूर सिरा दा लेइयै जख्मे उप्पर लान लगी। 
शंकर जी दे अंश दोऐ तुस बिचली गल्ल सनान लगी ॥ 


इस्से गल्ला नारद जी नै एह.का खेल रचाया। 
सामधाम दौने गी करिऐ सारा भर्म मकाया I 


गल्ल सुनी सारी जेल्लै तां अस्त्र-शस्त्र छुडकी गे | 
बिच्च मने दे खुशिये कन्नै मोर अनेकां उडकी पे॥ 


महावीर गणपत आपू चे घोटिऐ जफ्फियां पांदे न। 
बौतीदी गल्ले' कोला ओह मता-मता पछतांदे न॥ 


खुशी-खुशी उस बेलै दोने इ'यै दित्ता हा बरदान। 
जो बी मलग संधूर असें गी होग नोआड़ा गै कल्याण | 


चंगिएऐ गल्ले कोला मड़ेआ ae नेई तू शर्मायां। 
तेल संधूरे कन्ने हनमत गणपत रोज मनायां॥ 


९ ४. a? 

मनुक्खता 


करो दान सब्भै बनी जाओ दान्नी। 

रबै कवियें दी लेख लिखदी एह्‌ कान्नी। 

कदर इत्थै होंदी मनुक्खता दी आई। 

मनुक्खता गै भारत दी रेही ऐ नशानी॥ 
सभनें छा बड्डा इ'ये दान साढ़ा। 
जे दाजै दे नां दी नेई लैचे दोआन्नी। 
जि'नें जात बाकेदा दाजै दी खातर। 
उं'दी इत्थुआं पिछड़ी परतानी जान्नी ॥ 

नेई बोल सुनचै कुसै दी बी जीभा 

जे दाजै गित्तै फूकी छोड़ी जनानी। 

उ'नें गी असें पक्क लाना ऐ लाम्बू 

See फूकदे धी ब्याहियै बगान्नी। 
FATA जाना तां वेशकक पुच्छो | 
किन्ने तोलें दी थ्होग ठाके च गान्नी। 
चक्कर चरासीं दा मुकदा जे तां गै। 
करो जिंदगी उसदे कदमें च छान्नी॥ 

तेरा राम सीता तुगी पक्क लब्भग। 

की बैठीदी महल आसे दी ढान्नी । 

करदे न जेहडे समाजै गी गन्दा। 

यमदूतें चेता नोयानी ऐ नान्नी ॥ 

नेई लक्क Fe कुसै बी गरीबे दा। 

नेई रुलदी लब्भे कुसै दी जोआन्नी 

कित लेखे लड़ना तेभिडना....मडो । 

तुस करो सोच दुनियां च सारी गै फान्नी ॥ 


* eta ..* 
** ** S 


SR E ग 
CC-0. Dogri Sanstha, Jammu. Digitized by eGangotri 


सबरी दा तू सूट सेआई लै ज्ञान दी लेई ले चादर 
मिठ्ठी वाणी बोल्ली-बोल्ली कर जाए लॉ आदर | 


धर्म, शर्म ते लोक लाज दे गैह.णे सारे पाई लै 
मानवता दी ast रंगत लाली बिंद चनाइ ले | 


राम नाम दी बिंदी लाई लै हरि नाम दा कज्जल, 
नकली हार MM अंदर जिंद नेई करेयां खज्जल। 


नित्त नियम दा नैंत बनाई लै पूजा पाठ दा FSI, 
ध्यान दी धूनी लायां ऐसी रंग चढ़ी जा YET! 


मंदी गल्ल कुसै कन्नै करने दा जो करदा कोडर, 
चेहरा ओहं.दा सदा चमकदा नेई लोड्दे VST! 


सतसंग दी कंगी कन्ने अपने बाल सोयारी लै, 
नेकी गी पतवार बनाइऐ जीवन बेडी तारी लै। 

जे जिन्दगी दा समझना चाहनां ऐ अर्थ तू । 
तां नेई गोआ फजूल गै समां व्यर्थ तू ॥ 
सुखने ते लैंदा रौहनां ऐ रामा अवतार दे। 
Veet ते बनिऐ दस्स हां लशमन जां भरत तूं॥ 
बाल्ली मने दी जोत ले गूरूऐ शा ज्ञान दी। 
साहलिये जोतां नेई मनाऽ डेट आफ बर्थ तूं ॥ 
की बेलगाम होएदा बददा गै जारना ऐ। | 
विषिऐ दा घोड़ा अपना पिछड़ा गै परत qu 
मुक्ति दा मार्ग लब्भना नेई सदगुरू बिना। 
लक्खां करी लै बेशक्क फाके ते ag तू 
गै पुट्टने शा dea पिछड़ी नजर ते कर. 
चेता करी लै अपनी कीती दी शर्त तू। 

सबरी दा तू सूट सेआई लै ज्ञान दी लेई लै चादर 
मिट्टी वाणी बोल्ली-बोल्ली कर सारे दा क आदर | : 


धर्म, शर्म ते लोक लाज दे गैह.णे सारे पाई लै 
मानवता दी लेइऐ रंगत लाली बिंद बनाई ल॑। 


राम नाम दी बिंदी लाई ले हरि नाम दा कजाल, 
नकली हार शंगारे अंदर जिंद नेई करेयां खज्जल। 


नित्त नियम दा नैंत बनाई लै पूजा पाठ दा FST, 
ध्यान दी धूनी लायां ऐसी रंग चढ़ी जा गूढ्ा। 


मंदी गल्ल कुसै कन्नै करने दा जो करदा HIST, 
चेहरा ओहंदा सदा चमकदा नेई लोड्दे पोडर । 


सतसंग दी कंगी eA अपने बाल dani लै, 
नेकी गी पतवार बनाइऐ जीवन बेडी तारी लै। 

( वत्त) 
जे जिन्दगी दा समझना चाहनां ऐ अर्थ तू 
तां नेई गोआ फजूल गै समां व्यर्थ तू ॥ 
सुखने ते लैंदा रौहनां ऐ रामा अवतार दे। 
tact ते बनिऐ दस्स हां लशमन जां भरत तूं॥ 
बाल्ली मनै दी जोत ले गूरूऐ शा ज्ञान दी। 
साहलिये जोतां नेई मनाऽ डेट आफ बर्थ तू ॥ 
कौ बेलगाम होएदा बददा गे जारना ऐ'। i 
विषिऐ दा घोड़ा अपना पिछड़ा गै परत तू ॥ 
मुक्ति दा मार्ग लब्भना नेई सदगुरू बिना। 
लक्खा करी लै बेशक्क फाके ते ad तू 
गै पुट्टने शा Yea frost नजर ते कर. 
चेता करी ले अपनी कीती दी शर्त तू. 

Bi साई छनाकडा भारत मेरा बतन। 

सीन्ने च जिसदे बसदे न अनमोल गै रत्न। 

सुने दी चिड इसदा इक्क लाडला ऐ न। 
कुतै We सोभदे न कुतै सोभदे TW! 
गंगा ते यमुना धोंदियां जिसदे कमल चरण। 
सीन्ने च०........ 

कुतै पाठ पूजा सुनचदी कुतै सुनचदी अजान | 

aay धर्म न fag इसदी बक्खरी गै शान 


सौ-सौ मनांने आं अस जाही दे दिन सगन। 


गासा च उच्चा फर-फर तूं कर तरंगेआ। 
शहीदें तेरी गै खातर हा तन सूली टंगेआ। 
चलेआ नेई जोर दोखिएऐं दा ना कोई जतन। 
सीन्ने च०.............-... 

माएं दे लाल नारिएं दे कैन्त सेई गे। 

जाद्दी दी जोत जन्दे-जन्दे ओह देई गे। 

चानन करी गे आखिए वन्दे-मातरम्‌। 


aa दी सच्ची सुच्ची तूं तस्वीर दिक्खी लै। 
कन्या कुमारी दिक्खी लै कश्मीर दिक्खी i 
चेन्छो बी जित्यै एकता दे पाठ गै रटन। 

काली धार Het ऐ ते बुड्डे अमरनाथ ऐ। 
पीरें ते फकीरें आहला कन्नै-कन्ने साथ ऐ। 
भागे आह ली सक्खनी भरोचदी तजौरी ऐ। 
प्हाडे दी गोदा दे बिच बस्सीदी रजौरी ऐ॥ 


` 


सेव नाशपातियां ते चशमे दा नीर ti 
सच्च पुच्छो तां Ue बी दूआ कश्मीर ऐ। 
भाऐ लग्गै तुसे गी ऐ मेरी गल्ल खौरी ऐ। 
प्हाडे दी गोदा दे विच्च बस्सीदी रजौरी ऐ॥ 
सां-सां सूंकदियां चौडां सैली सैलिआं 
हुन नेईऊ रेहियां अज्ज गल्ला इत्थै पैह्‌लिआं। 
मैटाडोरां घूंकदिआं भित्त ठोहूरी ठोहूरी ऐ। 
were दी गोदा दे विच्च बस्सीदी रजौरी ऐ॥ 
गर्मिए च लोक इत्थै फेरदे न लाडियां। 
बड़े गै मशहूर इत्थे मोठ ते कलाडियां। 
खाई लेओ तुस भाएं साढ़े कोला चोरी ऐ। . 
were दी गोदा दे विच्च बस्सीदी रजौरी ऐ॥ 
गज्जी-गज्जी ढोल जेल्लै होंदी इत्थै लेतरी। 
दिन्दे न प्हाडे दे प्हाड पलै बिच्च बेतरी। 
एकता दे oa ae fed एह बटोरी ऐ। 

प्हाडे दी गोदा दे विच्च बस्सीदी रजौरी ऐ॥ 


छल्लिएं गी लोक इत्थे आखदे न कु क्कड़ी। 
खीरा बरसांती ASA कुं गली तनक्क ड़ी। 
मक्कें आहला ढोडा अज्ञ खाना भोरी भोरिएऐ। 
प्हाड़ें दी गोदा दे विच्च बस्सौदी रजौरी Til 


नारदाना खोड ते दातनी दे ढेर न। 
कुदरती सगातां इत्थै दिक्खी लै चफेर न। 
गीज़ा चौलें आहली अज्ञ भरी लै हां बोरी ऐ। 
were दी गोदा दे विच्च बस्सौदी रजौरी ऐ॥ 


भारती जोआनें दियां हैन इत्थे छौनिंआं। 
गैर कोई खुत्त करै भरदे न तौनियां। 
बैरिएं दी मुन्डी fee पलै च मरोडिए। 
were दी गोदा दे विच्च बस्सीदी रजौरी ऐ॥ 


चौदरी ars, कोट धडा, नूरी छम्ब, ढांगरी। 
बगला-बडेयाला दिक्खो भाऐं दिक्खो खांडली। 
सोभदी ऐ कन्नै-कन्नै बुधल बकोरी ऐ। 
were दी गोदा दे विच्च बस्सीदी रजौरी ऐ॥ 
जामनू चरोटा चिट्टी फुल्लीदी कठाड़ी ऐ 
` बांदी wu छाई गेदी अज्ञ बाड़ी-बाड़ी ऐ। 
फुल्लेदे न तूत कुतै फुल्लीदी waist T | 
were दी गोदा दे विच्च बस्सीदी रजौरी ऐ॥ 
ard दे stat way ea चुक्कीदी। 
छोडनी सोआरी नेई होऐ भाएं दुक्कीदी। 

सफरै च होन्दी जिन्द भलेआं गै दोहरी ऐ। 
प्हाडे दी गोदा दे विच्च बस्सीदी रजौरी ऐ॥ 


कुतै पाठ पूजा कुतै सुनचदी अज्ञान UI 
इखें ने Wee सारे बनी इक्क जान ऐ। 
सिद्धे सारे लोक गल्ल करी दिन्दे कोरी ऐ। 
प्हाडे दी गोदा दे विच्च बस्सीदी रजौरी til 


संञां बेल्ले सिडकें पर लांदे न फराटियां। 
ATAU दे मलाजम इत्थै करदे न मलाटियां। 
गप्प छप्प मारदे न Ae ने मूंह जोडिऐ। 
प्हाडे दी गोदा दे विच्च बस्सीदी रजोरी til 


रलिऐ द्राहूली कन्नै det सकतोई दी। 
बगदी गे जारदी ऐ मस्ती च बतोई दी। 
लंगी जंदी पत्थरे गी देई-देई लोरी ऐ। 
प्हाडे दी गोदा दे विच्च बस्सीदी रजौरी ऐ॥ 


तत्ता पानी जाइये कोई करदा शनान ऐ। 
कोई '' माता मनमा'' दा दिखदा स्थान ऐ। 
टेकी लै हां मत्था मना तुम्मी हत्थ जोडि ऐ। 
प्हाडे दी गोदा दे विच्च बस्सीदी रजौरी ऐ॥ 


पंज पीर, पलमा ते दुधा धारी मंदर। 

भाएं दिक्खो “ शाहदरा-शरीफ'' जेइऐ अंदर | 

इक्के साढ़ा परम पिता sah साढी मौरी ऐ। 

प्हाडे दी गोदा दे विच्च बस्सीदी रजौरी ऐ॥ 
So <® 4७ 


+ 

आयो डुग्गर देसै दा में दस्सां MET कठुआ। 
इस शैहरै दे लेखा नेई जे शैहर कोई बौ दूआ। 
बड़ा छनाकड़ शैहर कठुआ दिक्खना ई तां ya! 
इक्क TÀ जेदै बगदी रावी दुऐ पासै उज्ज। 
उज्ज डैम तुस जाइऐ दिक्खो लग्गीदी ऐ कंद। 
लम्म सलम्मी नैहर खिच्चिऐ बन्नेदा ऐ नंद। 
नैहरें बिच्चा खिंडिऐ खेत्तर खेत्तर फिरदा सूआ। 
आयो डुग्गर देसै दा में दस्सां शैहर कठ आ। 
इस शैहरै दे लेखा नई जे शैहर कोई बौ दूआ। 


भाएं रोआरली बंड fra तुस we पारली बंड । 
हैड पम्प दे पानी eed पाहन कलेजै ठंड | 
नगरी “' बाला सुंदरी'' माता मां काली जसरोटै | 
बम-बम करदा कोई ऐरमा भड शिवें दी घोटे । 
हर माहनू दा लब्भदा इत्थै रंग गलाबी सूहा। 
आयो डुग्गर देसै दा मे दस्सां शैहूर कठुआ। 
इस शैहरै दे लेखा नई जे शैहर कोई बौ दूआ। 


जम्मू ते कशमीर रेयासत दा ऐ इ'ऐ. चेहरा ! 
बैरी जे कोई पा भसूड़ी पाई लैंदे न घेरा । 

नसदे उसगी राह नेई लब्भदा नक्केई लगदा धूं। 
ऐसी नानी औंदी ऊ चेता मुडिए नेई करदा मूह | 
ठंडा मिट्ठा पानी इत्थै रोज भरोचे QA 
आया डुग्गर देस दा में दस्सां शैहूर कठुआ। 
इस शैहरे दे लेखा नई जे शैहर कोई बी दूआ। 


बौलिएं दे उप्पर ast करदे लोक सलाही । 
बड़ी गे सत्या आहली इत्थे बूआ जी दी बाई | 
तारे दी छामा च Get इत्थै होंदे नित्त स्नान | 
लक्खां माहूनू टेकन मत्थे कन्नै कष्ट मटान | 
मूंह मंगा फल पाइऐ करदे धन्न-धन्न ऐ बूआ। 
आयो डुग्गर देसे दा में दस्सां शैहर कठु I 
इस शैहरै दे लेखा नई जे शैहर कोई बी दूआ। 
लौहके लौहके पिंड न इत्थे बुधी ते बरवाल। 
सामधाम ' नरसिंह जी' महाराज बैठेदे घधोआल। 
कुसे चीज दा घाटा नेई ऊ कुदरत दी ऐ मेहर | 
बागे बूहटें चौने कूटे लग्गेदे न ढेर। 
बड़ा सोहामा सोहभे खेत्तर खिड़दा फुल्ल टटूआ। 
आयो डुग्गर देसँ दा में दस्सां शैहर HS आ। 
इस VEL दे लेखा नई जे शैहर कोई बी दूआ। 
बोलदी लब्भे मूंहा चित्रकला बसोहूली आहली 
राजें आहली इ'ने बरासत किन्नी शैल संभाली । 
धरती दे रखवाले इत्थू दे करसान। 
रक्कड़ Hel दिक्खी-दिक्खी we नेई ढेरी ढाहून 

ay भाएं पेई जा चंडी भाएं qa फलूआ। 
आयो डुग्गर देसै दा मे दस्सां शैहर HSA 
इस शैहरे दे लेखा नई जे शहर कोई बी दूआ। 


लुत्त कढ़ती कुसै नेई भाखी गल्ल सनांदे सिद्धी । 
नैर भाव जे कोई करै तां छोड़ दे samt खिद्दी। 
डंगर बच्छू धार-धार सोभन दांद गवां ते झोटे 
देसी चुल्ल ते चौका देसी, देसी बालन गोहटे | 
रोज पतीला चाढन सुच्चा पिच्छे लाइऐ तूआ। 
आयो डुग्गर देसै दा में दस्सां शैहर HA 
इस शेहरै दे लेखा नई जे शैह्र कोई बी दूआ। 


मंदरें आहला शैहर कठुआ खड़कन इत्थै टल्ल। 
उप्पर जेइऐ लैना केह्‌ ऐ at बनेदा Bec! 
कुतै सनोचन पाठ, सनोचै कुतै गुरें दी बाणी। 
कुतै चढ़ीदी लब्भै भोले शंकर जी दी जान्नी। 
कोई मनांदा गणपत इत्थै बाहन जिसदा चूहा । 
आयो डुग्गर देसै दा में दस्सां शैहर कठुआ। 
इस शेहरै दे लेखा नई जे शैहूर कोई बी दूआ। 
९2 

हाआ जन्म भगवान कृष्ण दा देवको मां ही बड़ा ब्याकल | 
वासुदव जी न॑ तारन हार गी रातों रात पजाया गोकल ॥ 


लाड लडांदे US करदे पूरे कटरे ब'रे 
नित्त नमे सिर नमां बनेदा औंदा प्रभु दे गित्ते ग्रैह ॥ 


राज-राज दे रफ्पड़ दिक्खिए ब्रजराज जी होइणऐ तंग। 
गाकल त्यागिए बृन्दावन बिच्च आई बसे गोपे दे संग॥ 


जारा साल ते सत्त महीने प्रभु नै ब्रज दे बिच्च गजारे । 
मुक्ति दित्ती केइएं गी ते केई राखश जान्नों मारे ॥ 
ब्रजबासिएं गी चलाकी कन्नै wee मकाने दा। 
राजा कंस ने दित्ता साददा धनष यज्ञ कराने दा॥ 


कृष्ण पक्ख दी तिथ्थ त्रयोदशी कन्नै फग्गन म्हीना हा। 
दुष्ट कंस दे हिरदे अंदर Gan बचार कमीना हा।। 


सांचदा हा ज ब्रज वासिएं कन्ने कृष्ण ते एह. बलराम | 
fees गै मथुरा दे अन्दर देङ करी में कम्म तमाम॥ 
कृष्ण भगत अक्रूर जी मथुरा दौनें गी लेइऐ आई गे। 
कन्ने-कन्नै प्रभु गी केस दी बिचली गल्ल सनाई गे॥ 

मथुरा बिच्च प्रभु दा होन्दा पूरा आदर ते सत्कार । 
गोआल बालेंगी लेइऐ प्रभु जी दिक्खन टुरी पे नगर बजार ॥ 


धनष यज्ञ दा आया वेल्ला ढोल नगारे बज्जी पे। 
दुष्ट कैस दे चार चपासै राखश सब्बै गज्जी पे ॥ 
कक्ख कम्म नेई आई बनी बनाइदी रेही गेई चाल। 
केंस नै मथुरा बिच बुलाया अपने हत्थे अपना काल ॥ 
मल्ल युद्ध च प्रभु नै कौता केइएं गी फीता फीता हा। 
धनुष भंग बी कोता aa कैंस दा बध बी कीता हा॥ 
राज तिलक फ्ही देइऐ राजा उग्रसैन दा कीता मान। 
मथुरा बासिएं गी प्रभु ने मुडिऐ नमां बखशे आ जीवन दान ॥ 
गुरूदेव सान्दीपनी जी दे आश्रम पुज्जे दोऐ जने । 
-च'ऊंडें दिनें च सारिआं विद्यां सिक्खी लेइआं झट्ट उ 'नें॥ 
विद्यावान बनी गे जिसलै श्री कृष्ण जी ते बलराम। 
आई गे वापस मथुरा करिऐ गुरू देव जी गी परनाम॥ 
प्रभु दी आज्ञा कन्ने जिसलै विशवकर्मा नै कीता ध्यान। 
बिच समुद्र दे, द्वारकां पुरी दा होई गेआ निर्माण ॥ 
जरासंघ दा खौफ दिलें चा भलेआं करी मकाई दित्ता। 
Bae गै मथुरा वासिएं गी द्वारका पुरी पुजाई दित्ता ॥ 


हरण फ्ही कीता रुकिमणी दा द्वारका पुरी पजाआ ST! 
विधिपूर्वक उसदे कन्ने उत्थै ब्याह रचाआ हा। 

राजसूयज्ञ च प्रभु दी पूजा युधिष्टर ने जंदू कीती ही। 
शिशुपाल दे उप्पर उसले बडो बुरी गें बीती ही॥ 


सडे फकोएदा प्रभु गी मंदे-मंदे बोल गलान लगा | 
भरी सभा बिच्च प्रभु गी भैड़े - भेड़ लांशन लान लगा। 
सौ शा उप्पर टप्पेआ Te तां चक्कर सुदर्शन चली पेआ 
दिखदे-दिखदे सार पलै दे अन्दर शिशुपाल गी स'ली गेआ॥ 
शिशुपाल गी मुक्ति दित्ती, द्रोपद सुता दी रक्खी लाज। 
लाई सदामा कन्नै यारी, विदुर दे जाई सोआरे काज ॥ 
योग कन्नै फ्ही त्यागी बैठे अपना रूप श्री बलराम 
दिब्ब शरीर कन्ने गोलोक धाम पधारे श्री कृष्ण भगवान 


आयो सारे श्रद्धा कन्ने प्रभु गी शीश नोआई da 
जो किश गीता बिच लिखेदा घर-घर जाई सनाई लैचे ॥ 
a 


` So ३९, 
~ ** kS 

( शीशा ) 
कित लेखे ओह फौटू क॑ 'दा,शीशा जेहदा युगेँ शा गन्दा । 
बेन बछूरे पान्दा बैत्तल, आपूं एठ बशाइयै फन्दा ॥ 


अवगत्त फिरदा चार चपासा, हक्क पाराया जो नर खन्दा | 
पल-पल पन्जै भूत नखेडन, सिद्दी बत्त बनाइऐ दन्दा॥ 
कार्ज सिद्द बनांदा उ'यै, आपूं बनियै नाई नन्दा। 
रिशते नाते साक बत्थेरे, च'ऊं दिनें दा सारा मन्दा॥ 
लक्ख चरासीं बिच नचांदा, मोहमाया दा चिट्ठा न्दा 
काया कैंचन मैहल सोआरे गूढ़ ज्ञानी फिरिऐ रन्दा॥ 


निम्मोझानी छोड़ मना तूं, Geet लै किश जन्दा-जन्दा | 
एह मन शीशा जो नेई गोले केह्‌ पशानै फोटू बन्दा ॥ 


९2 >, a% 
2004 2004 200d 

(नमां लाडा) 


सुरमा. पाया सेन्ट छोआयां मूह गां लाया पो'डर | 
fræ नेईमारे ओ सहरा लान्दे करन जनानिआं का डर ॥ 


fied आहूली अचकन पाइयै aster कर 'न्ना। 
We उप्पर लगा बोहून जदू बेदुम्बा खड कन्ना॥ 


इक्क नै आक्खेआ नजर मारिएऐ लाडे गी ओ भाई। 
त्न जे इस WES उप्पर शेव गेदी जे आई ॥ 


हो 'न्दी जे बदसगनी लोहाएओ हून सिरा नेई सेहरा। 
सने से हरे दे नाइऐ दी हट्टी मारी आयो फेरा॥ 


कांता आटो सालम लाडा शम दा हा ARTI 
टंम हा थोडा लब्भा नइ, ER कोई उस ले चारा॥ 


हट्टो पुजदे कट्ट लग्गा ते होआ चपासे न्हेरा। 
आटो आहले गी लब्भी गेआ इक्क तगड़ा नेहा फेरा॥ 


लाया उस अन्दाजा जे इत्थे लग्गना ए हाली टैम। 
खिच्चिऐ मारी किक्क मने चा कडिडऐ सारा बेहम॥ 


रेहा झांकदा चोरी-चोरी लाडा शेव Hust 
सोचे चंगा मिगी फसाआ जोकर शेल बनाइए ॥ 

ना रेहा ओह अन्दरै जो 'हगा ना ओ बाहर खडोऐ | 
मौजू लैने गी थडे दे लागे Hes जाने दा EIN ॥ 


हट्टी आहलेगी मुफते बिच्च इक्क शाह्‌ पीस गआ थ्होई। 
पूरे म्हीने जिन्नी Wes! उस दिन उसगी होई ॥ 


गुस्से HA लाल सुरख जदू होआ उसदा AE | 
आल माल नेई कीती उसने झटूट लोहाएआ सहूरा॥ 


दाऽ तक्किये छाल fafa बाहर थड दे मारी। 
हनुमान नै जि'यां लेकां रावन दा ह! साड़ी ll 


गुच्छ मगुच्छा RU सेहरा कच्छी हेठ दवाआ। 
मुक्किआं बट्टिऐ घरे दा बक्खी ओह, द्रौडदा आया॥ 


अन्ने बाह उस cise लग्गा विच्च गली दे ठिड्डा। 
पेआ मूं'हें दे भार होई गआ चहूरा fregi त्रिड्डा॥ 


पग्ग लोहांदे सार गैं ऐसी बदसगनी ही होई | 
नमे समे उस लाडे दी नेई शक्ल पशानै कोई ॥ 
टीके लग्गे कुतै-कुतै तां जिन्द नमानी छुडकी | 
तौनी कोला डरदे होई गेआ आटो आहूला झट्ट दुड़की | 
मन्नो मत्त सेआने दी तां नेई पोन्दा पछताना। 
बरती जा किश होनी तां पिच्छु आं पौन्दा पछताना॥ 
fo fe ao 

सालो-साल फकोंदा रावण फ्ही बी रावण मरदा नेई । 
सच्च दस्सां तां राम कलयुगी गल्ल सेआनी करदा नेई। 


आइए अज विभीषन इत्थै करादे सुल्लू-गुल्लू न। 
प्रभु दे सक्के बनिऐ सिद्धा करादे अपना उल्लू न। 
दिनें-दपेहरीं फिरा दा राखश कदे कुसै शा डरदा नेई /सालो-साल.. 
राम दी मैहमा गान्दे-गान्दे उमर गजारी सारी लेई। 
कित लेखे जे रावण कन्ने फ्ही बी गंढी यारी लेई। 
पाठ अखंड करांदे सारे, अमल कोई बी करदा नेई। /सालो-साल.. 
त्रेतायुग दा रावण यारो मतिएं गल्ले चंगा हा। 
भाएँ इन्दर लोक च म्हेशां पाएदा रखदा पंगा हा। 
नित्त बगान्ने बोझे कुतरिऐ खीसे हा ओह भरदा नेई /सालो-साल.. 
अमर खोआने गित्ते रावण कोल हा अमरत कुंड बड़ा। 
पर कलयुग दा रावण पापी धोखेबाज दे लुंड छड़ा। 
खा करदा ते घुरका करदा शर्म दना बी करदा नेई /सालो-साल.... 
डांगां-सोटे नेई गूरो, तुस नेई गूरो गुरमुत्ते गी। 
रावण कदें बी नेई फकोंदा फूको-फूकी बुत्तें गी। 
छड़ा गरजदा डिग्गल जेहड़ा he बी यारो ब 'रदा नेई। सालो-साल... 
राम ते बनना छोड़ो यारो इस गल्ला बिच दूरी ऐ। 
भरत बनो सभनें शा tea जेहडी गल्ल जरूरी ऐ। 

जीवन बेड़ा नफरत सागर अन्दर करें बी तरदा नेई । /सालो-साल...- 
विषय वासना अहंकार गी अज्ञ माहनू नै गंडे दा। 
नेई कुसै नी बी डर हून रेहदा कालबली दे डंडे दा। 
जोर-जबरदस्ती कनौ डगर बी चारा चरदा नेई /सालो-साल...- 
केह. नकारे बान्दर हे पर सच्चाई दे गाहकी हे | 
पलै च मुके राखश FES लान्दे अम्बर टाकी हे | 
झूठे दी जित्त कदे नेई होन्दी, सच्च कदें बी हरदा नेई ॥सालो-साल.... 
हर नारी एह. पैहले zÀ जे ओह. सती सवित्तरी ऐ.। 
हर माहनू बजरंगी आंगर राम कन्तै पा मित्री ऐ। 
qå दिक्खी ऐ रावण भुल्लिऐ नजर त्रेड्डी करदा नेई ॥सालो-साल.... 
आओ राम दे आदर्शे दे उप्पर सारे चलचै अस। 
तीर चलाइएऐ, सच्चाई दे पापी रावण स'लचै अस। 


राम राज्य दे अन्दर गै फिर र 'बै जुल्म कोई जरदा नेई ॥सालो-साल॑:... 


4... Ws o% 

विद्या कन्नै करो दोस्ती ater कन्ने बैर | 
तौले भामें सेई जाओ पर उट्ठो पिछले पैहर ॥ 
उट्ठो पिछले पैहर प्रभु गी टेको पैहले मत्था। 
शीरबाद लैने गी मड़ेओ कक्ख नेई लगदा हत्था। 
झूठ, जूठ ते चोरी चुगली जेहड़ा माहनू करदा। 
आन्ड गोआन्ड ते म्हल्ला उसगी थुक्की-थुक्की भरदा॥ 
बुङ्डें नै जो करै मशखरी PA दन्द चका5। 
आयु घटदी पक्क नोआंड़ी नर्के गी ओह. जा॥ 
माता पिता बुजुगें दा जो करदा आदर मान। 
SR दा जस गान्दा आया म्हेशां सारा ज्हान॥ 
गुरूयें Hat जेहड़ा म्हेशां बैर बरोध कमांदा। 
सुखी कदे नेई रौहन्दा, रौहून्दा सदा गै वित्तोतान्दा॥ 


लड़ना भिड्ना छोड़ो मड़ेओ नेई होशिआरी दस्सो। 
बिन्द कताबें at लाइयै कदे ते यारी दस्सो ॥ 


ant जांडन सेही ठकाने उप्पर तुन्दिआं अकलां। 
मारनिआं नेइं पौडन फ्ही मतेआन्नें विच्च बी नकलां॥ 


67 
CC-0. Dogri Sanstha, Jammu. Digitized by eGangotri 


विद्या धन अनमोल चोर नेई इसगी we बी खूसे। 
ओह ऐ चतर सजान जो बच्चा इस अमरत गी चूसै॥ 
जीवन ऐ विद्यार्थी दा मडे ओ बड़ी तपस्आ। 
करी लैओ तां चानन नेई तां रौहून्दी काली मस्सेआ॥ 


आयो feed होइऐ. अज्ञ एह ज्ञान दी जोत जगाचै। 
शरद्धा कन्नै बगदी गंगा विच्च चलोबी लाचै ॥ 


0, Ws o% 
९३० 2004 oo 

(अखण्ड परमधाम दी स्थापना दे मौके पर) 


सन्ते दा करी AA साथ लोको। 
स्वर्गपुरी बनी एऐ ननाथ लोको॥ 
इक्क पासे नरसिंगें दा दिक्खो बास ऐ। 
दूए पासे बांके बिहारी दी रास ऐ। 
होई गेई ऐ कैसी करामात लोको। 
स्वर्गपुरी बनी ऐ ननाथ लोको॥ 
होई गेई ऐ स्थापना ' अखन्ड परम धाम दी'। 
नित्त इत्थे चर्चा t माह.नू दे कल्याण दी। 
लग्गा teat लंगर ऐ दिन रात लोको। 
स्वर्गपुरी;;-...०८- ॐ क्या 
कल्ले तोहड़ी जेहड़ी एह धरती बरान ही। 
अज इत्थे बगदी ऐ गंगा गै ज्ञान दी। 
भक्ते दी ast ऐ जमात लोको। 
स्वर्गपुरी............ 
संत सुभाष शास्त्री जी भागवत न वाचदे। 
and ते सेवके गी चंगी चालली जाचदे। 
ase न ज्ञान दी सगात लोको। 
स्वर्गपुरी bareo 
दिन रात कोतेदा शास्त्री जी ने इक्क U1 
कुसे गित्ते कुतै नेई मने विच्च फिक्क ऐ। 
इन्नी गै बस इन्दी ऐ खुराक लोको। 

अखन्ड परम धाम जी È जिसले सोआरना। 
स्वामी श्री परमानंद जी नै पधारना। 
दस्सनी ऐ गल्ल जि 'ने खास लोको। 
स्यु 

ama न ध्यान, साधनां ते होने योग न। 
मुकी जाने जिन्दू गी जो लग्गेदे रोग न। 
होना ऐ बमारिएं दा नास लोको ॥ 
स्वर्गपुरी........ 

गौशालां बननिआं स्कूल बी न चलने | 
बडे लाडे-लाडे नै ओह बी इत्थै पलने | 
बच्चे न जेहडे अनाथ लोको ॥ 


स्वगपुर ००००००००० ३०००० ००००० 

कार सेवा करने गी सारे गै तेआर न। 
बैरिएँ दे बैरी न ते यारें दे एह. यार न। 
सेवकें दे दिक्खो हां जजाबात लोको | 
स्पा soc0o00000000 

दिक्खी लैती दुनिया दुखे दा जंजाल ऐ। 
मने fas आया जंदू बी बोआल UI 
aghi A कलम ते दोआत लोको। 
EPI ००००००००७४ 

सन्ते दा fase कन्नै शीरवाद wi 
दुनिया सदा उसदी गे रौहन्दी आवाद Ul 
होन्दा कदे चित्त नेई दोआस लोको 

कुत्थे गे ओह, घ्यो दुध ते मट्ठा मक्खन छाह | 
चोने पासं अज्ज गड़कदी लभदी दिक्खो चाह॥ 


इस ओतरी चाही ने केई कालजे साडे | 
रंग फिरी गे चिट्टे जेहडे होन्दे कदे हे गाडे 


उट्ठ सबेला जयाने दिक्खो चाही आस्ते लडदे। 
घर-घर रोज सबेला ठीकर चाही आस्ते चढदे॥ 


कोइ परोहना जा कुसे दे चाह टकांदे आनी। 
निक्के बडडे लोकें दी चाह बनी पटरानी॥ 


बौहने बेले, सोने बेलै, नमां कम्म कोई पौने बेले । 
जागतें गी पढ़ने बेलै, मती चढ़ाई चढ़ने बेलै॥ 


बच्चा, बुड्डा, नर ते नारी, सारे दफ्तर बी सरकारी | 
भुक्खी एहदी जनता सारी, दिक्खो लग्गी केह बमारी॥ 


उठदे सार गै विच्च बिस्तरे मूं 'ह हत्थ नेई धोतेदा। 
राम नाम गी भुल्ले मू'हें गी चाह प्याला छोतेदा ॥ 


अक्खी खुलदे गिल्लुऐ गी चाह गै जिसगी लब्भै। 
सारी उमरी उस गी की 'आं घ्यो दुध फ्ही FA I 


माऊ Fest दा घार छोड॒दे जूठा भांडा मांजी। 

टी स्टालें sah प्याली text सब दी सांझी॥ 
चूटी सारा दुध छोआना चून्ढी सारी खंड | 
बारां म्हीने रवै गड़कदी ए नखस्मी रन्ड॥ 
भले जमाने ऐ हे पिछले भला हा उन्दा जीना | 
पै-पटोन्दे डन्ड कड्डि ऐ घ्यो दुध गै पीना॥ 
पैदल कुतै जे आवै बारी केई करोह. फ्ही मारन। 
जोरे आहले कुसै बी कम्मै गी कदें नेई माहनू हारन॥ 
तदूं नेई ही आं सिङ़कां मोटर गड्डी ते नेई कारां । 
उप्पर गोडे हत्थ रक्खिऐ टप्पनिआं केई धारां॥ 
अज्ञ HU जे थुक्कन जाना VS स्कूटर ताऊ दा। 
पैदल फसी जा कुत तां दिन्दा Ñ नेई पुत्तर माऊ दा॥ 
इक्क दुए पर सडे दा पौन्दा ऐ माहनू अज्ज इ a | 
घर घर रोज सवेला दिक्खो aE गड़कदी जि'यां॥ 

हे कलिकाल, कलयुग स्वामी! तुस होर नेई जग दा नास करो। 
प्रभु भगतें दे हिरदै बिच्च नेई छन्दा अपना बास करो॥ 
टैलीबिजन दे WE उप्पर लभदा रूप थोहाड़ा गै। 
ford बी चरण थुआड़े पौन्दे होन्दा पकक जोआडा गै। 
जय-जयकार मती होन्दी Te गल्ल नमी तुस खास करो। 
हे कलिकाल, 000000 
ज्यानें आहूली होई गेदी ऐ चौड़ त्रट्टी भलआं गै। 
धर्म, शर्म ते लोकलाज दी पोचिऐ पट्टी भलेआं गै। 
पच्छमी सखिएं कन्नै तुस नेई अद्धनंगी एह रास करो॥ 
हे कलिकाल, 000000 
नरकपुरी लेई ब'ज्जा करदे मेल न सारे अग्गें गै। 
ज्ञान दी चर्चा सुनने गित्ते फेल न सारे अग्गैं गै। 
तुस बिशिएं दे पाठ पढ़ाइऐ होर नी इ'नेंगी पास करो। 
हे कलिकाल, ०००००० 
थाहूर-थाह्र कला क्लेश न कलयुग थां-थां तुं दी लीला ऐ। 
कोई Wet नेई खाली जित्थे खडके अज्ञ पतीला ऐ। 
नैएं कच्छा खंडाइऐ पलै च तुस नेई THAT मास करो। 
हे कलिकाल, 000000 

पन्ड पापें दी चुक्की-चुक्की लग्गी गेदे लागे न। 
ज्ञान दा सूरज चढेआ मसेआं-मसेआं माहनू जागे न। 
मुडिऐ बत्त भलाइऐ उने गी नेई अपना तुस दास करो। 
हे कलिकाल, ०००००० 

इ'यै दौर रेहा चलदा तां नमीं पीढी दा होग फ्ही केह। 

द्वापर आहूली मक्खन मिसरी दस्सो इ'नेंगी थ्होग फ्ही केह्‌। 

डूंगी सोचें डुब्बें दे गी होर नेई अज्ज दोआस करो । 

हे कलिकाल, ०००००० 
कलयुग बिच्च ऐ नाम दी महिमा गुरू म्हात्मा आखन सैंत। 
इस ब रै ते खुशिएं कन्नै असेंगी मनान देओ बसैंत। 
म्हेशां जोर जबरदस्ती नै नेई अपनी गुड्डी गास करो | 
हे कलिकाल, ०००००० अ 

सुन्ने दी इस चिड़ी गी तुम्बो नेई कलयुग जी होर मता । 

मन्नेआ जे तुन्दी बाहमें च सभनें छा ऐ जोर मता । 

चार ध्याडे जीना ऐ नेई इसदे खज्जल सोआस करो। 

हे कलिकाल, ०००००० 

